20. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ.14.1/Β3/2166 της 17/18 Ιουν. 1987 (ΦΕΚ Β΄ 308) Τρόπος υπολογισμού του βαθμού του πτυχίου. Έχοντας υπόψη: α)Τις διατάξεις του άρθρ. 25 του Νόμ. 1268/82 (ΦΕΚ 87 Α΄) όπως συμπληρώθηκε με την παρ. 3 του άρθρ. 4 του Νόμ. 1674/86 (ΦΕΚ 203 τ.Α΄). β)Τις διατάξεις των παρ. 1 και 2 του άρθρ. 43 του Νόμ. 1268/82 (ΦΕΚ 87 τ.Α΄), αποφασίζουμε: 1.Για τον υπολογισμό του βαθμού του πτυχίου των φοιτητών που έχουν εισαχθεί στα ΑΕΙ από το ακαδημαϊκό έτος 83-84 και μετά, όπως επίσης και όσων φοιτητών θα εισαχθούν στο μέλλον, λαμβάνονται υπόψη οι βαθμοί όλων των μαθημάτων που απαιτούνται για τη λήψη του πτυχίου (άρθρ. 25 παρ. 12 Νόμ. 1268/82), «καθώς και του βαθμού της διπλωματικής εργασίας, όπου αυτή προβλέπεται από το πρόγραμμα σπουδών». Η μέσα σε « » περίοδος προστέθηκε από την παρ. α΄ της Φ. 141/Β3. 2457/26 Οκτ.-2 Νοεμ. 1988 (ΦΕΚ Β΄ 802), Απ. Υπ. Παιδείας. 2.α)Για τον υπολογισμό του βαθμού του πτυχίου των φοιτητών που θα εισαχθούν στα ΑΕΙ κατά το ακαδημαϊκό έτος 87-88 και τα επόμενα πολλαπλασιάζεται ο βαθμός κάθε μαθήματος επί ένα συντελεστή, ο οποίος ονομάζεται συντελεστής βαρύτητας του μαθήματος, και το άθροισμα των επί μέρους γινομένων διαιρείται με το άθροισμα των συντελεστών βαρύτητας όλων των μαθημάτων αυτών. β)Οι συντελεστές βαρύτητας κυμαίνονται από 1, 0 έως 2, 0 και υπολογίζονται ως εξής: -Μαθήματα με 1 ή 2 διδακτικές μονάδες έχουν συντελεστή βαρύτητας 1, 0. -Μαθήματα με 3 ή 4 διδακτικές μονάδες έχουν συντελεστή βαρύτητας 1, 5. «Μαθήματα με περισσότερες από 4 δ.μ. καθώς και η διπλωματική εργασία, έχουν συντελεστή βαρύτητας 2,0». Το τελευταίο εδάφιο αντικαταστάθηκε ως άνω από την παρ. β΄ της Φ.141/Β3. 2457/26 Οκτ. -2 Νοεμ. 1988 (ΦΕΚ Β΄ 802) Απ. Υπ. Παιδείας. 3.Ο υπολογισμός του βαθμού του πτυχίου για τους φοιτητές που έχουν εισαχθεί στα ΑΕΙ, κατά τα ακαδημαϊκά έτη 86-87 και 85-86 γίνεται σύμφωνα με τα προβλεπόμενα στις προηγούμενες παρ. 1 και 2, αλλά με την παροχή δυνατότητας επανεξέτασης, των μεν φοιτητών που έχουν εισαχθεί κατά το ακαδημαϊκό έτος 86-87 σε δύο μαθήματα, των δε φοιτητών που έχουν εισαχθεί κατά το ακαδημαϊκό έτος 85-86 σε 4 μαθήματα. 4.Ο υπολογισμός του βαθμού του πτυχίου για τους φοιτητές που έχουν εισαχθεί στα ΑΕΙ κατά τα ακαδημαϊκά έτη 84-85 και 83-84 γίνεται σύμφωνα με τα προβλεπόμενα στις προηγούμενες παρ. 1 και 2, εκτός αν οι Γενικές Συνελεύσεις των οικείων Τμημάτων έχουν αποφασίσει διαφορετικά, ή αποφασίσουν διαφορετικά μέχρι 30.6.87, οπότε και ισχύουν οι αποφάσεις αυτές των Γενικών Συνελεύσεων. Απαραίτητη προϋπόθεση όμως προκειμένου να ισχύσουν οι αποφάσεις αυτές των Γενικών Συνελεύσεων των Τμημάτων είναι η συμφωνία τους, ή η προσαρμογή τους μέχρι 30.6.87, στην προβλεπόμενη στην παρ. 1 της παρούσας απόφασης απαίτηση. Σε περίπτωση που δεν συντρέχει η παραπάνω προϋπόθεση, τότε θεωρείται ότι δεν υφίσταται σχετική απόφαση της Γενικής Συνέλευσης του οικείου Τμήματος. «5.Εάν ένας φοιτητής έχει βαθμολογηθεί σε περισσότερα από τον απαιτούμενο για λήψη του πτυχίου αριθμό μαθημάτων, μπορεί αυτός να μην συνυπολογίσει για την εξαγωγή του βαθμού του πτυχίου τους βαθμούς ενός αριθμού μαθημάτων κατ’ επιλογήν υποχρεωτικών, με την προϋπόθεση ότι οι δ.μ. που αντιστοιχούν στα απομένοντα μαθήματα είναι ίσος με τον απαιτούμενο ελάχιστο αριθμό δ.μ. για τη λήψη του πτυχίου. Όταν ο αριθμός των δ.μ. είναι μεγαλύτερος του απαιτούμενου ελάχιστου αριθμού δ.μ. για τη λήψη του πτυχίου, ο αριθμός όλων των μαθημάτων στα οποία αντιστοιχούν αυτές είναι ο ελάχιστος που απαιτείται για τη λήψη του πτυχίου, στην περίπτωση αυτή θα υπολογισθούν οι βαθμοί ολων των μαθημάτων ανεξάρτητα από τον αριθμό των δ.μ.». Η παρ. 5 αντικαταστάθηκε ως άνω από την παρ. γ΄ της Φ. 141/Β3.2457/26 Οκτ. -2 Νοεμ. 1988 (ΦΕΚ Β΄ 802), απ. Υπ. Παιδείας. (Αντί για τη σελ. 30,307(δ) Σελ. 30,307(ε) Τεύχος 1219-Σελ. 17 Οργάνωση και λειτουργία Α.Ε.Ι. 31.Α.α.20 6.Η απόφαση αυτή δεν αφορά τους φοιτητές που έχουν εισαχθεί στα ΑΕΙ μέχρι και το ακαδημαϊκό έτος 82-83. Οι ρυθμίσεις των άνω αποφάσεων Φ. 141/Β3/2166/87 και Φ. 141/Β3/2457/88 αναστάλθηκαν για το ακαδ. έτος 1991-1992 για τους φοιτητές των Τμημάτων Μηχανικών Ορυκτών Πόρων  και Μηχανικών Παραγωγής και Διοίκησης του Πολυτεχνείου Κρήτης από την Φ. 5.9/Β3/5537/8-20 Δεκ. 1992 (ΦΕΚ Β΄ 12), απ. Υπ. Παιδείας. Η άνω απόφαση τροποποιήθηκε από την Φ. 141/Β3/2882/16-27 Ιουν. 1989 (ΦΕΚ Β΄ 507) απόφ. Υπ. Παιδείας, ως εξής: 1.Ο βαθμός του πτυχίου των φοιτητών που έχουν εισαχθεί μέχρι και το ακ. έτος 1986-1987 μπορεί με απόφαση του Δ.Σ. του τμήματος φοίτησης να υπολογίζεται: ή με βάση τις διατάξεις της αρ. Φ. 141/Β3/2166/87 Υπ. Απόφασης (ΦΕΚ 308 Β΄) όπως συμπληρώθηκε με την αριθ. Φ. 141/Β3/2457/88 (ΦΕΚ 802 τ. Β΄) όμοια απόφαση ή με βάση τις διατάξεις που ίσχυαν στο Α.Ε.Ι. φοίτησης πριν την ισχύ των διατάξεων των ανωτέρω Υπ. Αποφάσεων. 2.Ειδικά για τους φοιτητές του τμήματος εικαστικών και εφαρμοσμένων τεχνών του Πανεπιστημίου Θεσ/νίκης ο βαθμός του πτυχίου δεν υπολογίζεται ως εξής: α)Στο βαθμό του πτυχίου θα συμμετέχει με 50% ο βαθμός της διπλωματικής εργασίας. Η διπλωματική εργασία θα βαθμολογείται από το σύνολο των καλλιτεχνών καθηγητών. Ο βαθμός της διπλωματικής εργασίας θα προκύπτει από το μέσο όρο του οικείου καθηγητή και του μέσου όρου του αθροίσματος των βαθμών των υπολοίπων καθηγητών. «Β)Με 35% ο μέσος όρος των βαθμών των καλλιτεχνικών μαθημάτων (Ζωγραφική, Γλυπτική, Χαρακτική) και των 10 εξαμήνων σπουδών». Η περίπτ. Β αντικαστάθηκε ως άνω από την Φ. 141/Β3/584/2 Μαρτ. -8 Ιουν. 1990 (ΦΕΚ Β΄ 181) αναδημοσίευση στο (ΦΕΚ Β΄ 348) απ. Υπ. Παιδείας. γ)με 15% ο μέσος όρος των βαθμών των θεωρητικών μαθημάτων όλων των εξαμήνων». Οι μέσα σε « » παρ. 1 και 2 τροποποιήθηκαν ως άνω από την Φ. 141/Β3/4182/14-15 Σεπτ. 1989 (ΦΕΚ Β΄ 693) απόφ. Υπ. Εθν. Παιδείας και Θρησκευμάτων. Σελ. 30,308(ε) Τεύχος 1219-Σελ. 18 31.Α.α.20 Οργάνωση και λειτουργία Α.Ε.Ι.

[Source: greek_legal_code_raptarchis | Tokens: 5125]